title: Κρυπτονομίσματα και χρηματοπιστωτικός κίνδυνος
title: Cryptocurrencies and financial risk
titleType: AlternativeTitle
Creators: name: Κλιμένκο, Ανατόλι
Publisher: name: Πανεπιστήμιο Πειραιώς
Year: 2020
Subjects: subject: Cryptocurrency
subject: Fintech
subject: Blockchain
subject: Bitcoin
subject: Ethereum
subject: Ripple

description: Η παρούσα εργασία εκπονήθηκε στο πλαίσιο της μελέτης των κρυπτονομισμάτων και της επιρροής που αυτά έχουν στην σημερινή οικονομία. Προκειμένου όμως να είμαστε σε θέση να αναλύσουμε τις πτυχές που αφορούν το τεχνικό κομμάτι των κρυπτονομισμάτων αλλά και τις ιδιαιτερότητες που παρουσιάζουν στην πρακτική τους χρήση, θα πρέπει πρώτα να γνωρίζουμε καλά την έννοια του νομίσματος καθώς και τον λόγο για τον οποίο δημιουργήθηκε και υιοθετήθηκε από την αρχαιότητα μέχρι και σήμερα. Για τον λόγο αυτό, η εργασία διαρθρώνεται σε δύο μεγάλα μέρη. Στο πρώτο μέρος, παρουσιάζεται ένας σύντομος ορισμός του χρήματος καθώς και των βασικών του ιδιοτήτων θέλοντας να προετοιμαστεί ο αναγνώστης για την μελέτη των λειτουργιών του στην σύγχρονη καθημερινότητα. Στη συνέχεια, ακολουθεί μία ιστορική αναδρομή του χρήματος έτσι ώστε να γίνει αντιληπτό πώς καταλήξαμε από το ανταλλακτικό εμπόριο να περάσουμε στην νομισματική οικονομία, τα χαρτονομίσματα, το πλαστικό χρήμα και τις ηλεκτρονικές συναλλαγές καθώς εν τέλει και στο ανερχόμενο Fintech και τα κρυπτονομίσματα. Έχοντας ήδη λοιπόν αναφερθεί στα ιστορικά στοιχεία που αφορούν το χρήμα και έχοντας κατανοήσει τους λόγους εμφάνισης των σύγχρονων χρηματοοικονομικών μέσων, γίνεται μία προσπάθεια εμβάθυνσης στην μορφολογία των κρυπτονομισμάτων και τα κυριότερα εξ αυτών τόσο υπό το πρίσμα του όγκου συναλλαγών όσο και των ιδιαιτεροτήτων που παρουσιάζουν. Ένα άλλο πολύ σημαντικό κομμάτι το οποίο οφείλει να αναλυθεί σε αυτό το σημείο, αφορά τους βασικούς συμμετέχοντες στην αγορά των κρυπτονομισμάτων οι οποίοι μπορεί να είναι απλοί χρήστες, να συμμετέχουν στη διαδικασία εξόρυξης τους, να λειτουργούν ανταλλακτήρια κρυπτονομισμάτων, να είναι πάροχοι ψηφιακών πορτοφολιών ή ακόμη και να δημιουργούν δικά τους κρυπτονομίσματα καθώς και να τα παρέχουν απευθείας στην αγορά. Το επόμενο κομμάτι της εργασίας, αφορά την νομοθετική πλευρά των κρυπτονομισμάτων και την φορολογική αντιμετώπιση την οποία έχουν από διάφορα κράτη παγκοσμίως. Έχοντας λοιπόν αναφερθεί τόσο στα τεχνικά χαρακτηριστικά τους όσο και στις λειτουργίες καθώς και το θεσμικό πλαίσιο που τα ρυθμίζει, εισερχόμαστε στο δεύτερο μέρος της εργασίας που αποτελείται από ένα ερωτηματολόγιο και τον σχολιασμό των αποτελεσμάτων που προέκυψαν. Το προαναφερθέν ερωτηματολόγιο στοχεύει στην διερεύνηση της εξοικείωσης των ατόμων με τα κρυπτονομίσματα, επικεντρώνοντας κυρίως στους λόγους προτίμησής τους ή όχι από τα παραδοσιακά μέσα. Τέλος, μέσα από τα πρωτογενή δεδομένα που αντλήθηκαν από το συγκεκριμένο ερωτηματολόγιο, δημιουργήθηκαν τα αντίστοιχα γραφήματα προκειμένου να γίνουν ευκολότερα αντιληπτά τα αποτελέσματα που εξήχθησαν. Παράλληλα με τα συγκεκριμένα αποτελέσματα, πραγματοποιήθηκε μία προσπάθεια σχολιασμού των ευρημάτων έχοντας ως γνώμονα τις πτυχές της καθημερινότητας που ενδεχομένως βελτιώνουν τα κρυπτονομίσματα, την ύπαρξη επαρκούς ή όχι γνώσης από την πλευρά των ατόμων γύρω από τις τεχνολογικές εξελίξεις καθώς και τις προβλέψεις που πραγματοποιούν για το μέλλον του χρήματος και κατά συνέπεια των κρυπτονομισμάτων.